open-index/open-wikipedia-markdown huggingface dataset:
Euroopan kulttuuripääkaupunki

**Euroopan kulttuuripääkaupunki** on Euroopan unionin ohjelma, jossa Euroopan komission valvonnassa kaupunkeja valitaan Euroopan kulttuuripääkaupungeiksi yhden vuoden ajaksi.

Ohjelma käynnistettiin vuonna 1985. Sen jälkeen yli 60 kaupunkia Euroopan unionissa ja sen ulkopuolisessa Euroopassa on nimetty kulttuuripääkaupungiksi.

## Tavoitteet ja vaikutukset
Euroopan komission mukaan Euroopan kulttuuripääkaupunkiohjelman tarkoituksena on:

* Korostaa eurooppalaisten kulttuurien rikkautta ja monimuotoisuutta.
* Juhlistaa eurooppalaisten yhteisiä kulttuuripiirteitä.
* Lisätä eurooppalaisten yhteenkuuluvuuden tunnetta yhteiseen kulttuurialueeseensa.
* Vaalia kulttuurin myötävaikutusta kaupunkien kehittymiseen.

Näiden tavoitteiden lisäksi ohjelma tarjoaa komission mukaan tilaisuuden kaupunkien uudistamiseen ja niiden kansainvälisen profiilin nostamiseen, kaupunkikuvan parantamiseen asukkaiden silmissä, uuden elämän puhaltamiseen kaupunkien kulttuuriin sekä matkailun lisäämiseen.

## Haku ja valinta
Vuorossa olevat EU:n jäsenmaat julkaisevat hakemuskutsun kaupungeilleen kuusi vuotta ennen pääkaupunkivuotta. Tapahtumasta kiinnostuneet kaupungit lähettävät hakemuksensa valtiolle, yleensä kyseisen maan kulttuuriministeriöön. Riippumattomat kulttuurialan ja kulttuurisen kaupunkikehittämisen asiantuntijat arvioivat hakemukset, ja parhaiksi valituilta hakijoilta pyydetään yksityiskohtaisempi hakemus. Asiantuntijapaneeli valitsee laajennettujen hakemusten perusteella suositeltavakseen yhden kaupungin jokaisesta hakijamaasta. Hakijamaa nimeää sen jälkeen suositellun kaupunkinsa Euroopan kulttuuripääkaupungiksi. Euroopan komissio valvoo unionin asettamien sääntöjen noudattamista valintaprosessissa.

Myös EU-maiden ulkopuoliset EU-ehdokasmaat, potentiaaliset ehdokasmaat sekä Euroopan vapaakauppajärjestön jäsenet eli EFTA/EEA-maat voivat saada oman kaupunkinsa valituksi muutaman vuoden välein, esimerkiksi 2020-luvulla vuosina 2022, 2024 ja 2028. Näiden maiden joukosta voittajat valitaan avoimessa kilpailussa, jossa eri maiden ehdokkaat kilpailevat toisten maiden ehdokkaita vastaan.

Kulttuuripääkaupunki valitaan virallisesti neljä vuotta ennen tapahtumavuotta. Sinä aikana kaupunki voi valmistautua tapahtumaan eri tavoin sekä sisällyttää sen pitempiaikaiseen kulttuuristrategiaansa. Asiantuntijapaneeli neuvoo kaupunkeja valmistautumisaikana. Se voi myös suositella komissiolle 1,5 miljoonan euron Melina Mercouri -palkinnon myöntämistä kaupungille.

Pääkaupunkivuoden jälkeen Euroopan komissio julkaisee arviointiraportin, jonka kaupungit ovat itse laatineet.

## Luettelo Euroopan kulttuuripääkaupungeista

## Katso myös

* Suomalais-ugrilainen kulttuuripääkaupunki

## Lähteet

## Aiheesta muualla

* Päätös Euroopan kulttuuripääkaupunkia koskevasta toiminnasta 2005–2019 
* European Commission: European Capital of Culture
* Oulu 2026
* Trenčín 2026
Carla Del Ponte

**Carla Del Ponte** (s. 9. helmikuuta 1947 Lugano, Sveitsi) on sveitsiläinen juristi ja diplomaatti.  Hän toimi entisen Jugoslavian kansainvälisen rikostuomioistuimen (ICTY) pääsyyttäjänä, ja vuosina 2008–2011  Sveitsin suurlähettiläänä Argentiinassa.

## Lapsuus ja nuoruus

Del Ponte syntyi italiankieliseen perheeseen Luganossa, Sveitsissä 9. helmikuuta 1947. Hän on opiskellut oikeustiedettä Bernissä, Genevessä sekä Englannissa valmistuen vuonna 1972 oikeustieteen maisteriksi (*eng. [[Master of Laws]]*)

Valmistumisensa jälkeen hän työskenteli yksityisessä lakitoimistossa Luganossa, mistä hän muutti vuonna 1975 perustaakseen oman yrityksen.
Del Ponte puhuu italiaa, saksaa, ranskaa ja englantia.

## Kansallinen ura

Vuonna 1981 hänet nimitettiin tutkintatuomariksi, ja myöhemmin Luganon  syyttäjäksi. Yleisen syyttäjän uran aikana Del Ponte hoiti petos-, rattijuopumus-, terrorismi- ja vakoiluasioita.

Syyttäjän uransa aikana hän ja tutkintatuomari Giovanni Falcone paljastivat yhteyden sveitsiläisen rahanpesun ja italialaisen huumekaupan välillä. Tämän johdosta tutkintatuomari Falcone murhattiin autopommi-iskussa. Del Ponte oli onnekas pelastuttuaan vahingoittumattomana Palermon kotiin kätketyn puolen tonnin räjähteen pommi-iskusta. Hänen vihamiehensä mafiassa tuntevat Del Ponten nimellä "La Puttana" ("Huora").

Del Ponte toimi myös Sveitsin yleisenä syyttäjänä ennen kansainvälistä uraansa.

## Kansainvälinen ura
Del Ponte nimitettiin elokuussa 1999 entisen Jugoslavian (ICTY) sekä Ruandan (ICTR) kansainvälisen sotarikostuomioistuimien syyttäjäksi korvaten edeltäjänsä Louise Arbour'in. Vuonna 2003 YK:n turvallisuusneuvosto päätti siirtää Del Ponten ICTR:n syyttäjän tehtävistä, korvaten hänet Hassan Bubacar Jallow'lla tehostaakseen tuomioistuimien toimintaa. Hänelle jäi vielä ICTY:n pääsyyttäjän tehtävät, jossa hän toimi tammikuuhun 2008 saakka, kunnes hänet nimitettiin Sveitsin suurlähettilääksi Argentiinan, jossa hän oli vuoteen 2011 asti.

Vuosina 2012–2017 hän kuului YK:n turvallisuusneuvoston kolmijäseniseen komiteaan, joka tutki Syyrian konfliktia. Del Ponte erosi komiteasta turhautuneena sen toimintaedellytyksiin.

## Yksityiselämä
Del Ponte on eronnut ja hänellä on yksi poika.

## Lähteet
Air Åland

**Air Åland Ab** oli ahvenanmaalainen virtuaalilentoyhtiö. Sen lentoja operoi viimeiseksi ruotsalainen lentoyhtiö NextJet.

Yritys perustettiin lentoyhtiöksi 14. tammikuuta 2005 ja se aloitti lennot 29. lokakuuta 2005 Maarianhamina–Helsinki-reitillä. Yhtiö avasi toisen säännöllisen reittinsä 13. maaliskuuta 2006 Maarianhaminan ja Tukholman (Arlanda) välillä. Air Åland lopetti lentoliikenteen 2012 Helsingin ja Maarianhaminan välillä kannattamattomana, kun Flybe alkoi lentää kyseistä väliä.

Reittiliikenteen lisäksi yhtiö harjoitti myös tilauslentoliikennettä. Air Ålandin lentoja operoi aluksi UAB Nordic Solutions Air Services neljällä Saab 340 -potkuriturbiinikoneella (rekisteritunnukset: LY-DIG, LY-ISR, LY-KXE ja LY-RIK); operaattorin nimeksi tuli omistajanvaihdoksen jälkeen Avion Express. Sittemmin lentoja operoi ruotsalainen Avitrans Nordic. Talvella 2008 Air Åland laajensi toimintaansa yhteistyössä tamperelaisen Wingo xprs -yhtiön kanssa. Wingo xprs avasi reitin Turku–Tampere–Oulu, jonka operoinnista Air Åland vastasi 19. kesäkuuta 2008 saakka.

Nextjet aloitti edestakaiset lennot Maarianhaminasta Turkuun 2. huhtikuuta 2012, jonka jälkeen lennettiin yksi edestakainen lento kaikkina muina viikonpäivinä paitsi sunnuntaina.

Air Åland ajautui konkurssiin syksyllä 2018 muutamaa kuukautta sen liikennöitsijänä toimineen NextJetin konkurssin jälkeen. Air Åland oli yksi NextJetin velkojista.

## Lähteet

## Aiheesta muualla

* Air Ålandin kotisivujen suomenkielinen versio 
* Kuvia Air Ålandin koneista
Aivosilta

**Aivosilta** ()  on aivorungossa keskiaivojen ja ydinjatkeen välissä sijaitseva aivojen osa. Muut aivorungon osat ovat väliaivot, keskiaivot ja ydinjatke, mutta väliaivoja ei aina lueta mukaan. Aivosillan kautta kulkee useita aivohermoja. Väliaivoista ydinjatkeeseen ulottuva, harmaan ja valkean aineen muodostama aivoverkosto säätelee vireystilaa ja unirytmiä. Sen tiedetään liittyvän REM-uneen, jonka puolestaan tiedetään liittyvän unen näkemiseen.

## Lähteet
API

**API** tai **Api** voi tarkoittaa ainakin seuraavia asioita:

* ohjelmointirajapinta ()
* Lady Apple (Api), omenalajike
* American Petroleum Institute (API), yhdysvaltalainen öljy- ja kaasuteollisuuden yhdistys.
Larry Graham

**Larry Graham** (s. 14. elokuuta 1946 Beaumont, Texas, Yhdysvallat) on yhdysvaltalainen basisti ja laulaja. Graham on funkmusiikin tunnetuimpia basisteja, häntä pidetään "peukutus"-tyylin kehittäjänä. 

Grahamin omaperäinen tyyli alkoi kehittyä, kun hän pyrki kompensoimaan rumpalin puutetta äitinsä yhtyeessä. Graham tuli tunnetuksi soittaessaan yhtyeessä Sly and the Family Stone, jossa hän hoiteli basistin roolin lisäksi myös basso-vokalistin tehtävää. Yhtye julkaisi ensimmäisen levynsä 1967, nousi huipulle vuonna 1969, mutta seuraava vuonna 1971 ilmestynyt levy oli viimeinen, jossa Graham oli mukana. Yhtyeessä syntyi riitoja esimerkiksi keulahahmon, Sly Stonen, holtittoman päihteiden käytön vuoksi. Grahamin ja Slyn henkivartijoiden välille syntyi lopulta tappelu, jonka Grahamin miehet hävisivät. Kahakan seurauksena hän poistui itsekin yhtyeestä.

Graham perusti 1972 oman kokoonpanon, Graham Central Stationin, jossa oli aika ajoin vaihteleva määrä Sly & the Family Stonen jäseniä. Yhtye erottui muista funk-kokoonpanoista esimerkiksi gospel-vaikutteidensa ansiosta. Yhtyeen albumeista tunnetuin saattaa olla vuoden 1974 *Release Yourself*. 

Graham on ollut Jehovan todistaja vuodesta 1975 ja piti siihen liittyvien velvoitteiden vuoksi pitkän levytystauon. 1990 luvulla hän kokosi Graham Central Stationin uudestaan ja oli kiertueella Earth, Wind & Fire -yhtyeen kanssa. Kiertueella hän tapasi Princen, ja näin alkoi vuosikymmenien mittainen yhteistyö.

Grahamin menestynein kappale on "One in a Million You" vuodelta 1980. Se nousi R&B-listan kärkeen. 

1990-luvun alusta asti Graham on tehnyt yhteistyötä Princen kanssa ja oli tämän kiertueilla 1997–2000.

Graham vieraili Suomessa marraskuussa 2011.

## Diskografia
### Graham Central Station
* Graham Central Station 1974, Warner Bros.
* Release Yourself 1974, Warner Bros.
* Ain't No 'Bout-A-Doubt It 1975, Warner Bros.
* Mirror 1976, Warner Bros.
* Now Do U Wanta Dance 1977, Warner Bros.
* My Radio Sure Sounds Good to Me 1978, Warner Bros.
* Star Walk 1979, Warner Bros.
* Live In Japan, 1992
* Live In London, 1996
* Back By Popular Demand 1998
* The Best of Larry Graham and Graham Central Station, Vol. 1 1996, Warner Bros.

### Soololevyt
(Warner Bros.)
*1980: *One in a Million You*
*1981: *Just Be My Lady*
*1982: *Sooner or Later*
*1983: *Victory*
*1985: *Fired Up*

## Lähteet
El Doradon kansainvälinen lentoasema

**El Doradon kansainvälinen lentoasema** (,  on lentoasema Bogotássa, Kolumbiassa.  Se on suurin lentoasema Kolumbiassa ja maan pääasiallinen kansainvälisen lentoliikenteen portti.

## Lentoyhtiöt
* Aerolíneas Argentinas (Buenos Aires, Lima)
* Aires (Armenia, Barranquilla, Bucaramanga, Cali, Cartagena, Florencia, Ibagué, Manizales, Medellín, Montería, Neiva, Pereira, Popayán, Puerto Asís, San Andrés Island, Santa Marta, Villavicencio, Yopal)
* Air Canada (Toronto)
* Air France (Paris)
* American Airlines (Miami)
* Avianca ja SAM (Armenia, Barrancabermeja, Buenos Aires, Cali, Caracas, Cartagena, Cúcuta, Fort Lauderdale, Guayaquil, Lima, Madrid, Manizales, Medellín, Mexico City, Miami, Montería, New York-JFK, Oranjestad, Panama City, Pasto, Pereira, Quito, Rio de Janeiro, Riohacha, San Andrés Island, Santa Marta, Santiago de Chile, Sao Paulo, Tumaco, Valledupar, Willemstad)
* Copa Airlines (Panama City)
* Copa Airlines Colombia (Barranquilla, Bucaramanga, Cali, Cartagena, Leticia, Medellín, Montería, Panamá, San Andrés Island, Santa Marta)
* Cubana de Aviación (Havana)
* Delta Air Lines (Atlanta, New York-JFK)
* Iberia (Madrid)
* LAN Airlines (Miami, Santiago) 
** LAN Perú (Lima)
* SATENA (Apartadó, Bucaramanga, Buenaventura, Neiva, Pasto, Puerto Inídira, Puerto Carreño, San José del Guavire, Saravena, Villavicencio) 
* TACA (San José)
**TACA Perú (Lima)

## Historia
Lentokenttä oli aikaisemmin liikennepiste nyt lakkautetulle kolumbialaiselle rahtiliikenneyhtiölle ACES:lle.

## Lähteet

## Aiheesta muualla

* Lentoaseman kotisivut
Ajan historia

**Ajan historia** () on Gerald James Whitrowin kirja, joka kertoo ajanlaskun ja aikakäsityksen historiasta. Kirja kertoo ihmisten aikakäsityksestä lähtien vuosituhansien päästä ja keskittyy erityisesti ajan laskemiseen ja mallintamiseen. Kirja esittelee eri aikakausina ajan mittaamiseen keksityt laitteet, mutta käsittelee myös filosofisen ja uskonnollisen vaikutuksen aiheeseen.

Kirjan on suomentanut Anto Leikola. Suomennos ilmestyi Art Housen kustantamana 1999.

## Lähteet

*
Konekirjoitus

**Konekirjoitus** on kirjoittamista tietokoneella tai kirjoituskoneella. Kirjoittaminen tapahtuu painelemalla koneen näppäimistöä sormilla. Nopein tapa kirjoittaa on käyttää kaikkia sormia eli kymmensormijärjestelmää.

Tietokoneiden yhteydessä konekirjoitus voi olla osa tekstinkäsittelyä. Tietokoneessa käytettävä tekstinkäsittelyohjelma saattaa sisältää tiedon syöttämistä nopeuttavia ominaisuuksia kuten oikeinkirjoituksen tarkistin, automaattinen täydennys ja automaattinen korvaus.

Konekirjoitusnopeutta mitataan yksiköllä *merkkiä minuutissa* tai *sanaa minuutissa*.

## Lähteet

## Aiheesta muualla

* SM-näppäilytaitokilpailu  Taloustiedon opettajat ry
Rollins Band

**Rollins Band** on yhdysvaltalaisen laulajan ja säveltäjän Henry Rollinsin johtama rock-yhtye. Yhtyeen tyyli edustaa punk-rockia, heavy metallia ja vaihtoehtorockia, joskus tyyli lähentelee fuusiojazzia.

Rollins oli laulajana punk-yhtyeessä Black Flag, jonka hajoamisen jälkeen vuonna 1986 hän perusti Rollins Bandin. Vuonna 2011 Rollins ilmoitti ettei jatka enää musiikin parissa päättäen myös Rollins Bandin tarinan. 

## Jäsenet
* Henry Rollins - laulu
* Sim Cain - rummut
* Andrew Weiss - bassokitara
* Chris Haskett - kitara
* Melvin Gibbs - bassokitara
* Mick Green - rummut
* Bernie Wandel - bassokitara

## Albumit
**Do It* (1988)
**Life Time* (1988)
**Hard Volume* (1989)
**Turned On* (1990)
**Live In Australia, 1990* (1991) (uudelleenjulkaisu 1999)
**The End of Silence* (1992)
**Weight* (1994)
**Come In and Burn* (1997)
**Get Some Go Again* (2000)
**Nice* (2001)
**A Nicer Shade of Red* *(2001)*
**The Only Way to Know for Sure* (2002)

## EP:t/Singlet
**Disconnect* (1994)
**Liar* (1994)
Arvo Aaltonen

**Arvo Ossian Aaltonen** (2. joulukuuta 1892 Pori – 17. kesäkuuta 1949 Pori) oli suomalainen uinnin olympiamitalisti ja yrittäjä. Aaltonen oli ensimmäinen suomalainen, joka saavutti olympiamitalin uinnissa. Seuratasolla hän edusti Porin Uimaseuraa.

## Urheilu-ura
Antwerpenin olympialaisissa vuonna 1920 Aaltonen sijoittui sekä 200 että 400 metrin rintauintikilpailuissa kolmanneksi. Hänen aikansa oli 200 metrin loppukilpailussa 3.12,2 ja 400 metrillä 6.48,0. Antwerpenin lisäksi Aaltonen osallistui myös Tukholman vuoden 1912 olympialaisiin ja 1924 Pariisin olympialaisiin. Tukholmassa Aaltonen pääsi välieriin 200 metrin rintauinnissa, Pariisissa hän ei päässyt alkueristä jatkoon. 200 metrillä Aaltonen ui parhaan aikansa vuonna 1925 (2.58,9) ja voitti viimeisen Suomen mestaruutensa vuonna 1928. Kilpaura päättyi seuraavana vuonna.

Aaltonen voitti urallaan lukuisia Suomen-mestaruuksia. Hän voitti SM-kultaa 200 metrin rintauinnissa vuosina 1909, 1911–1913, 1915, 1916, 1919–1921, 1923 ja 1925–1927. Lisäksi hän voitti SM-kultaa 100 metrin rintauinnissa vuosina 1912 ja 1915–1917 sekä 400 metrin rintauinnissa vuosina 1912, 1913 ja 1915–1917.

Aaltonen teki vuonna 1912 lyhyiden ratojen Suomen-ennätyksen 100 metrin rintauinnissa ajalla 1.23,1. Ennätys pysyi voimassa seuraavaan vuoteen, kunnes Vilhelm Lindgrén rikkoi sen. Hän otti myös vuonna 1912 200 metrin rintauinnin lyhyiden ratojen Suomen-ennätyksen haltuunsa, kun hän paransi Herman Cederbergin ennätystä 1,9 sekunnilla aikaan 3.04,9. Aaltonen paransi ennätystä myöhemmin kolme kertaa, viimeisimpänä aika 2.58,9 vuonna 1925. Ennätyksen rikkoi Toivo Reingoldt vuonna 1929.

## Yksityiselämä
Nuoruudessaan Aaltonen työskenteli vesijohtoalalla eri paikkakunnilla, kunnes perusti oman vesijohtoliikkeen Poriin vuonna 1918. Vuonna 1929 hän luopui liikkeestään ja muutti Kanadaan. Aaltonen palasi 1937 Poriin ja perusti Porin Putkityö Oy:n, josta tuli myöhemmin Arvo Aaltonen Oy. Aaltonen kuoli alkukesästä 1949 sydänhalvaukseen.

## Lähteet

## Aiheesta muualla
*
*
* Ponnisteluja, työtä ja sitkeyttä kysytään siirtolaisilta Kanadassa. Arvo Aaltonen palannut kotimaahan, Helsingin Sanomat, 15.10.1937, nro 278, s. 12, Kansalliskirjaston digitaaliset aineistot
Stanley Williams

**Stanley Tookie Williams III** (29. joulukuuta 1953 Shreveport – 13. joulukuuta 2005 San Quentin) oli yhdysvaltalainen rikollinen, joka tunnettiin raa’an väkivaltaisen Crips-katujengin perustajana yhdessä Raymond Washingtonin kanssa. Vuonna 1981 hänet tuomittiin kuolemaan vuonna 1979 tehdyistä neljän ihmisen (kahdessa eri tapahtumassa) murhista.

Vankilassa Williams kieltäytyi avustamasta poliisitutkimuksia ja oli mukana useissa väkivaltaisissa vartijoita ja muita vankeja vastaan suunnatuissa hyökkäyksissä sekä pakoyrityksissä. Vuonna 1993 Williamsin ollessa kuolemansellissä San Quentinin vankilassa hänen käyttäytymisensä alkoi muuttua dramaattisesti. Hän aloitti jengienvastaisen työn ja pyysi anteeksi Cripsien perustamista. Hän oli mukana kirjoittamassa lastenkirjoja ja aloitti ohjelmia, joilla pyrittiin ehkäisemään lasten ja nuorten jengiytymistä. Vuonna 2004 sai ensi-iltansa omaelämäkerrallinen elokuva *Redemption: The Stan Tookie Williams Story*, jossa pääosaa esitti Jamie Foxx.

13. joulukuuta 2005 Williams teloitettiin myrkkyruiskeella huolimatta maanlaajuisesta kampanjasta, jolla pyrittiin Williamsin armahdukseen. Huolimatta 68&nbsp;000 ihmisen allekirjoittamasta vetoomuksesta Kalifornian kuvernööri Arnold Schwarzenegger ei myöntänyt armahdusta.

## Aiheesta muualla
*
CDex

**CDex** on Windows-käyttöjärjestelmässä toimiva CD-levyjen kopiointiin tarkoitettu tietokoneohjelma eli CD-rippausohjelma. GPL-lisenssillä julkaistava CDex on avoimeen lähdekoodiin perustuva ilmainen ohjelma. Sille on tehty Linux-klooni nimeltä **LCDex**.

## Ominaisuudet
CDex kykenee lukemaan audio-CD-levyn sisällön (CDDA-formaatti), sekä pakkaamaan ja tallentamaan sen useissa eri tiedostomuodoissa, kuten MP3 (LAME-enkoodattuna), WAV, Vorbis, AAC, VQF, APE ja FLAC.

CDex tukee myös MP3-tiedostojen ID3-kenttien automaattista täydennystä. Kappaleiden tietoja voi hakea freedbin kaltaisista CDDB-tietokannoista.

Ohjelman kielipaketit on ladattavissa erikseen valmistajan verkkosivuilla.

## Historia
Vuonna 2000 version 1.30 betavaiheen jälkeen ohjelman kehitys siirtyi SourceForgen projektisivustolle ja siitä tuli samalla täysin ilmainen. Tammikuussa 2016 ohjelmalle etsittiin uusia kehittäjiä Albert L. Faberin lopetettua sen kehittämisen.

Melken kolmen vuoden tauon jälkeen kesäkuussa 2006 CDex:än julkaistiin 1.70 Beta 1 versio uusien kehitäjien toimesta.

Vuonna 2007 julkaistu GPL v3-lisenssi otettiin heti käyttöön CDex-ohjelmassa. Viimeinen nähtävillä oleva lähdekoodi on versiolle 1.70 Beta 2.

CDex-ohjelman SourceForge -projektisivusto on lopetettu kesällä 2015, heti ohjelmaversion 1,79 julkaisun jälkeen.

## Lähteet

## Aiheesta muualla

*
Suhmura

**Suhmura** on Joensuun kaupunkiin kuuluva noin tuhannen asukkaan kylä entisen Pyhäselän kunnan alueella. Suhmura sijaitsee Pohjois-Karjalassa, noin 20 kilometrin päässä Joensuusta etelään.

Suhmurassa on noin sadan oppilaan ala-aste ja vanhainkoti Iltarauha.
Suhmurassa on myös kaksi maatilamatkailuyritystä: Suhmuran Kievari ja Maatilamatkailu Hirvonen. Marttaliiton toiminnasta Suhmurassa vastaa Pyhäselän Suhmuran Martat.

Suhmura tunnetaan myös Terho A. Könösen säveltämästä ja sanoittamasta laulusta *Suhmuran Santra*, joka tuli tunnetuksi Esa Pakarisen esittämänä. Laulussa Suhmura esiintyy tytön kotikylänä ja saattomatkan määränpäänä: "*Niin pitkä matka, niin pitkä matka on suatolle Suhmuraan*." Laulusta on levytetty myös englanninkielinen versio.

Suhmura on Herran Kansa -nimisen rekisteröidyn uskonnollisen liikkeen pääpaikka.

## Lähteet

## Aiheesta muualla
* Suhmura Eniron karttahaussa
* Iltarauhan vanhainkoti
* Maatilamatkailu Hirvonen
* Suhmuran kievari 
* Pyhäselän Suhmuran Martat Ry
Neliökunta

**Neliökunnalla** tarkoitetaan matematiikassa kuntalaajennusta *K*/**Q**, joka on muotoa

:K=\mathbb{Q}(\sqrt{d})

missä *d* on neliövapaa kokonaisluku (eli *d*:llä ei ole tekijänä ykköstä suurempaa neliölukua), eikä *d* ole 0 tai 1. Kaikki rationaalilukukunnan astetta 2 olevat laajennukset ovat tätä muotoa. Jos *d* > 0, kuntaa kutsutaan **reaaliseksi neliökunnaksi**, ja jos *d* \mathbb{Q}(\sqrt{d}) tarkoittaa kompleksilukukunnan 
\mathbb{C} suppeinta alikuntaa, joka sisältää alkion \sqrt{d}.

Määritelmän mukaan \mathbb{Q}(\sqrt{d}) sisältää osajoukkonaan rationaalilukujen joukon \mathbb{Q}, alkio \sqrt{d} kuuluu siihen ja lisäksi joukko on suljettu peruslaskutoimitusten suhteen.

Tästä seuraa, että kunta koostuu alkioista, jotka ovat muotoa

:{r+s\sqrt{d}\over t+u\sqrt{d}},

missä r,s,t,u\in\mathbb{Q}. Kertomalla kertoimien r,s,t,u nimittäjät pois todetaan helposti, että voidaan valita r,s,t,u\in\mathbb{Z}.
Joe R. Lansdale

**Joe R. Lansdale** (s. 28. lokakuuta 1951 Gladewater) on yhdysvaltalainen kirjailija, käsikirjoittaja ja itsepuolustuslajien opettaja. Hänen tuotantonsa on laaja ja monimuotoinen, sisältäen muun muassa tieteiskirjallisuutta, kauhua, lännenkertomuksia ja dekkareita. Lansdale oli yksi 1980-luvun kauhukirjallisuuden, ja erityisesti splatterpunkiksi kutsutun äärimmäisen väkivaltaisen ja nihilistisen kauhukirjallisuuden tyylisuuntauksen, tärkeimmistä kirjailijoista. Hänet on palkittu useasti muun muassa arvostetulla Bram Stoker-palkinnolla.

Myöhemmässä tuotannossaan Lansdale on keskittynyt ns. kovaksikeitettyihin dekkareihin. Landsdale sijoittaa tarinansa usein kotiseuduilleen Teksasiin ja käyttää erittäin värikästä kieltä ja hahmoja yhteiskunnallisia ja asenteellisia vääryyksiä satiirisesti käsittelevissä teoksissaan. Hänen tunnetuinta tuotantoaan on Hap ja Leonard -sarja, joka on myös suomennettu.

Lansdale on myös tunnettu itsepuolustusasiantuntija. Hän omistaa oman budo-koulun kotikaupungissaan Nacogdochesissa, jossa opetus on keskittynyt Lansdalen kehittämän Shen Chuan -itsepuolustustyylin ympärille.

## Suomennetut teokset

* 1996: Tarzan ja kadonnut seikkailu (Tarzan's Lost Adventure, 1996)
* 1996: Yöjuoksijat (The Nightrunners, 1987) 
* 1998: Julma aika (Savage Season, 1990)
* 1998: Mucho Mojo (Mucho Mojo, 1994)
* 1999: Kahden karhun mambo (The Two-Bear Mambo, 1995)
* 2000: Täyttä rumbaa (Rumble Tumble, 1998)
* 2002: Kitkerää chiliä (Bad Chili, 1997)
* 2003: Kapteenin erikoinen (Captains Outrageous, 2001)

*Lansdalen novelleja on suomennettu Markku Sadelehdon toimittamissa kauhuantologioissa.

## Aiheesta muualla

* The Orbit – virallinen kotisivu
* Dekkarinetti: Joe R. Lansdale.
* Keijo Kettunen: Naisen jäljillä Texasissa ja Meksikossa. Helsingin Sanomat 24.3.2001.
Robert I (Artois)

**Robert I** (1216 – 8. helmikuuta 1250) oli Artois’n kreivi ja Ranskan kuninkaan Ludvig VIII Leijonan ja tämän puolison Kastilian Blankan toiseksi vanhin poika ja siten kuningas Ludvig IX:n nuorempi veli.

Isänsä tahdon mukaisesti Robertille annettiin vuonna 1237 hallittavaksi Artois’n kreivikunta. Vuonna 1240 hän kieltäytyi paavi Gregorius IX:n ehdotuksesta pyrkiä keisariksi.

Robert I osallistui veljensä Ludvigin seurassa seitsemännelle ristiretkelle ja sai surmansa eräässä hyökkäyksessa Mansourahin linnoitusta vastaan vuonna 1250.

Robert oli naimisissa Brabantin herttua Henri II:n ja Hohenstaufen Marien tyttären Matilden (tai joskus Mahaut) kanssa. Heillä oli kaksi lasta:
* Blanche (1248–1302), avioliitossa Navarran kuninkaan Henri I:n kanssa ja toisessa avioliitossa Edmund de Lancastren, Englannin prinssin kanssa.
* Robert II (1250–1302) (syntyi isänsä kuoleman jälkeen, mistä aiheutui pitkä perintäriita Artois’n kreivikunnasta).
Alphonse (Toulouse)

**Alphonse** () (11. marraskuuta 1220 – 21. elokuuta 1271) oli Ranskan kuninkaan Ludvig VIII Leijonan ja hänen puolisonsa Kastilian Blankan poika.

Alphonse oli kuningas Ludvig IX Pyhän nuorempi veli ja sai isänsä testamentin määräysten mukaisesti apanage-läänityksekseen Poitoun kreivikunnan ja osan myös Auvergnesta. Pariisin vuoden 1229 rauhan mukaisesti hän solmi avioliiton Toulousen kreivin Raimund VII:n tyttären Johanna Toulouselaisen kanssa vuonna 1237. Vaimonsa ja appensa kuoltua vuonna 1249 hän peri itselleen myös Toulousen kreivikunnan.

Vuoden 1241 lopulla Alphonse joutuu vastatusten vahvan vasallinsa Hugues X de Lusignanin kanssa. Kapinoivalla vasallilla on takanaan Englannin kuninkaan Henrik III:n että myös Alphonsen oman apen Raymon VII de Saint-Gillesin tuki. Veljensä, Ludvig IX:n avustuksella hän kuitenkin voittaa kapinoitsijan ja tämän liittolaiset Taillebourgin tasitelussa 21. heinäkuuta 1242.

Alphonse osallistui kahteen eri ristiretkeen; vuonna 1248 veljensa Ludvig Pyhän kanssa Tunisiaan tehtyyn seitsemänteen ristiretkeen ja vuonna 1270 kahdeksanteen ristiretkeen. Vuonna 1252, kun hänen äitinsä Blanka kuoli, tuli Alphonsesta yhdessä veljensä Kaarlen kanssa valtionhoitaja siksi ajaksi kun kuningas Ludvig Pyhä viipyi ristiretkellään. Tänä aikana hän osallistui ns. Pariisin rauhan neuvottelemiseen, tässä rauhassa Englannin kuningas Henrik III luopui vaatimuksistaan Ranskassa oleviin alueisiin: Normandiaan, Maineen, Anjouhun ja Poitouhun. Korvauksena ranskalaiset lupasivat olla tukematta häntä vastaan kapinoivia englantilaisia.

Alphonse kuoli ilman jälkeläisiä paluumatkallaan kahdeksannelta ristiretkeltä 21. elokuuta vuonna 1271 mahdollisesti Italian Savonassa. Näin hänen läänityksensä palautuvat feodaalilakien ja perinteen mukaan lääninherralle, eli Ranskan kuninkaalle. Hänen Auvergnesta hallitsemaasa osaa kutsuttiin tämän jälkeen "kuninkaalliseksi Auvergnen alueeksi", kunnes se myöhemmin korotettiin herttuakunnaksi. Tätä aluetta ei siis pidä sekoittaa Auvergnen kreivikuntaan, eikä sen myöhemmän muodon Auvergnen dauphinén kanssa. Testamentillaan hän kuitenkin oli määrännyt alueisiinsa kuuluneen Venaissin kreivikunnan paavien Pyhälle istuimelle, jolle se siirtyi vuonna 1274 ja oli sen hallinnassa aina vallankumoukseen, vuoteen 1791 saakka.
Sheriffi (elokuva)

**Sheriffi** (*High Noon*) on Fred Zinnemannin ohjaama lännenelokuvan klassikko vuodelta 1952. Se kertoo pikkukaupungin sheriffistä (Gary Cooper), jonka kaupunkilaiset jättävät yksin puolustautumaan kostamaan saapuvia rikollisia vastaan. Elokuva on kuvattu reaaliajassa eli sen tapahtumat kestävät 85 minuuttia niin kuin itse elokuvakin. Elokuvan muissa osissa nähdään Grace Kelly (uransa toisessa elokuvassa) ja Katy Jurado.

John Waynen mielestä *Sheriffi* oli epäamerikkalaisin elokuva, mitä hän oli koskaan nähnyt. Elokuvan perustilanne, jossa ystävät ja naapurit hylkäävät sheriffin ja jättävät hänet yksin kohtaamaan rikolliset, kuvasi osuvasti Hollywoodin tuolloista ilmapiiriä, jolloin liberaalit ja vasemmistomieliset elokuvantekijät kokivat usein saman kohtalon. Carl Foreman sai poikkeuksellisesti kirjoittaa käsikirjoituksen, koska Gary Cooper, yksi Hollywoodin vannoutuneimmista kommunismin vastustajista, järjesti sen. Lisäksi elokuvan pääosissa oli kaksi mustalla listalla olevaa näyttelijää: Lloyd Bridges ja Howland Chamberlain. John Waynen ”vastaus” *Sheriffille* oli Howard Hawksin ohjaama *[[Rio Bravo]]* (1959).

Elokuva valittiin vuonna 1989 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. 

## Näyttelijät

## Palkinnot
Voitetut Oscar-palkinnot:
*Paras miespääosa – Cary Cooper
*Paras musiikki – Dimitri Tiomkin
*Paras leikkaus – Elmo Williams ja Harry Gerstad
*Paras laulu – Ned Washington ja Dimitri Tiomkin: ”Do Not Forsake Me, Oh My Darling” (laulajana Tex Ritter)

Oscar-ehdokkuudet:
*Paras ohjaus – Fred Zinnemann
*Paras elokuva – United Artists ja Stanley Kramer
*Paras sovitettu käsikirjoitus – Carl Foreman

Golden Globe -gaalassa *Sheriffi* sai seitsemän ehdokkuutta, joista se palkittiin neljässä kategoriassa: parhaana draamaelokuvana sekä parhaasta musiikista (Tiomkin), naissivuosasta (Jurado) ja mustavalkokuvauksesta (Floyd Crosby).

## Lähteet

## Aiheesta muualla
* 
*A detailed site
*The Ballad of High Noon & The Rise of the Movie Theme Song (Senses of Cinema)
Jaettu johtajuus

**Jaettu johtajuus** on toimintamalli, jossa johtamistehtävät jaetaan osiin ja niitä delegoidaan useille henkilöille. Vastuu säilyy kuitenkin varsinaisella johtajalla tai esimiehellä. Toimintamallin on todettu toimivan hyvin monimuotoisessa organisaatiossa kuten päiväkodeissa, jossa henkilöstöllä on erilaisia taitoja, joista tulee yhteisöllisen johtajuuden kautta osa kokonaisuutta.
 
## Lähteet

## Aiheesta muualla
* Jaettu johtajuus - tarve on, mutta mikä estää käyttää  Innotiimi 2011
* Jaetun johtajuuden taito  Kirjaesittely
* Jaetusta johtajuudesta yhteiseen johtajuuteen  Case: Hämeenlinnan päiväkotien johtajuuden kehittämisen alkutaival
Hiljaisuuden torni

**Hiljaisuuden torni** on zarathustralainen hautaustorni, johon kuolleiden ruumiit viedään haaskalintujen syötäväksi. Tapa johtuu siitä, että zarathustralaiset pitävät ruumiita saastuneina, ja uskonnon mukaan ei ole sallittua antaa niiden saastuttaa puhtaita elementtejä, kuten tulta ja maata. Hiljaisuuden tornit ovat sallittuja ainoastaan uskonnon perinteisillä alueilla Intiassa ja Iranissa.

Iranissa tornien käyttö hautaamiseen kiellettiin lailla 1970-luvulla. Kaupungit kasvoivat, ja tarvittiin lisää maata asuntojen rakentamiseen. Intian Mumbaissa hiljaisuuden tornit ovat vielä käytössä, mutta ongelmana on korppikotkien puute. Ne ovat kuolleet ympäristömyrkkyjen vuoksi, ja uskonnon harjoittajat ovat joutuneet etsimään nykyaikaisempia hautaustapoja.

Nykyisin turistit voivat tutustua Iranissa hiljaisuuden torneihin, joista tunnetuin sijaitsee Yazdissa.

## Lähteet
Munakas

**Munakas** on kananmunasta paistamalla valmistettu ruoka, jota kutsutaan myös **omeletiksi**. Munakas valmistetaan rikkomalla munan rakenne esimerkiksi haarukalla, ja munan valkuaisaineet hyydytetään rasvatulla tai tarttumattomalla paistinpannulla. Toinen vaihtoehto on tehdä uunimunakas eli frittata, jota paistetaan uunissa 200°C:ssa ja johon voi laittaa kasviksia, kinkkua tai pekonia.  

Usein munakkaaseen lisätään ennen paistoa hiukan vettä, maitoa tai kermaa ja mausteeksi esimerkiksi suolaa ja pippuria. Munakkaan täytteeksi voidaan laittaa esimerkiksi juustoa, kinkkua tai juureksia ja vihanneksia, kuten esimerkiksi perunaa, porkkanaa, sipulia, herneitä ja tomaattia. Munakkaaseen sopivat myös liha- ja kalatuotteet, kuten kinkku, makkara tai tonnikala. Munakkaaseen voidaan käyttää myös yrttejä. 

Munakasta syödään yleensä aamiaisella tai lounaalla. 

## Espanjalainen munakas
Espanjalainen munakas *tortilla de patatas* tai *tortilla española* on tunnettu perinneruoka. Siihen käytetään munia, perunaa ja sipulia, ja se maustetaan suolalla ja mustapippurilla. Viipaloidut tai kuutioidut perunat ja sipulit kypsennetään hitaasti runsaassa öljyssä ja sekoitetaan munamassaan, ja munakas paistetaan miedolla lämmöllä. Toisen puolen paistamiseksi munakas käännetään esimerkiksi kattilankannen avulla.

## Lähteet
Pauli Janhonen

**Pauli Aapeli Janhonen** (20. lokakuuta 1914 Jyväskylä &ndash; 30. marraskuuta 2007 Jyväskylän mlk) oli suomalainen kilpa-ampuja ja olympiamitalisti. Hän voitti olympiahopeaa vapaakiväärikisassa (3 kertaa 40 laukausta) Lontoossa vuonna 1948 tuloksella 1&nbsp;114.

Janhonen on ainoa ampuja, joka on voittanut MM-kultaa kolmen eri kiväärilajin asentokilpailussa: 1947 vapaakivääri, 1949 pienoiskivääri ja 1962 sotilaskivääri.

Janhonen oli Buenos Airesin MM-kisoissa 1949 mukana Suomen Argentiina-pokaalin voittaneessa vapaakiväärijoukkueessa, joka voitti MM-kultaa. Lisäksi hän voitti pienoiskiväärissä henkilökohtaisen kilpailun Suomen-ennätystuloksella 1&nbsp;165, pystyasennon kilpailun Suomen-ennätyksellä 380 ja oli mukana voittamassa joukkuekilpailun MM-kultaa. Seuraavana vuonna Kööpenhaminan Pohjoismaiden-mestaruuskilpailuissa Janhonen voitti kaksi henkilökohtaista PM-kultaa: vapaakiväärin yhteistuloksessa ja pienoiskiväärin pystyasennossa, jonka voittotulos oli uusi Suomen-ennätys 387. Molemmissa kilpailuissa hän oli mukana myös joukkuekultaa voittaneissa Suomen joukkueissa.

Janhonen on vanhimpana yleisen sarjan henkilökohtaisen maailmanmestaruuden voittanut suomalaisurheilija. Hän voitti MM-kultaa sotilaskivääriammunnassa vuonna 1962 päivää vaille 48-vuotiaana.

Janhonen voitti 1949 Suomen-mestaruuden sotilaskiväärissä (3&nbsp;×&nbsp;20 laukausta) tuloksella 531 ja sotilaskiväärin polviasennossa (tulos 177) sekä makuuasennossa (tulos 189). Seuraavana vuonna hän voitti SM-kultaa vapaakiväärin makuuasennossa (tulos 390), pienoiskiväärissä (3&nbsp;×&nbsp;40 laukausta, tulos 1&nbsp;166) ja pienoiskiväärin pystyasennossa tuloksella 382.

Opetusministeriö myönsi Janhoselle Pro Urheilu -tunnustuspalkinnon vuonna 2004.

## Lähteet

## Aiheesta muualla
*
Pizzeria

**Pizzeria** [pitseria] tai **pitseria** on ravintola, joka keskittyy lähinnä pizzoihin. Pizzojen lisäksi tuotevalikoimaan voi kuulua myös esimerkiksi kebabia, salaatteja sekä pastaa.

Maailman ensimmäisen pizzerian avasi Raffaele Esposito Napoliin vuonna 1830. Se on nimeltään Pizzeria Brandi ja toimii yhä.
Ensimmäinen Pizza Margherita valmistettiin 1889 siellä vierailleen kuningatar Margheritan kunniaksi Italian lipun väreihin.

Yhdysvalloissa pizzojen myynti alkoi 1905, kun Gennaro Lombardi asensi myymälä-kahvilaansa pizzauunin ja aloitti pizzanpalojen (*slice*) myynnin.

Suomen ensimmäinen pizzeria oli Giovanni Tedeschin vuonna 1961 Haminaan perustama *Ravintola Giovanni*, joka toimi 1980-luvun alkuun saakka. Seuraava tulija Suomeen oli Adriano Vinciguerran Lappeenrantaan 1964 perustama *Adriano Bar*.

Tunnettuja pizzeriaketjuja ovat muun muassa Domino’s Pizza, Pizza Hut, Pizza Express, Pizzataxi, Suomessa Rax Buffet, Kotipizza sekä Rosso.

## Lähteet

## Aiheesta muualla
*
Kaisa Parviainen

**Katri ”Kaisa” Vellamo Parviainen** (3.&nbsp;joulukuuta 1914 Muuruvesi&nbsp;–&nbsp;21.&nbsp;lokakuuta 2002 Rauma) oli suomalainen keihäänheittäjä ja olympiamitalisti. Hän oli ensimmäinen olympiamitalin voittanut suomalainen naisyleisurheilija. 

Keihäänheiton lisäksi Parviainen saavutti menestystä myös pituushypyssä ja kilpaili myös kiekonheitossa ja kuulantyönnössä. Hän edusti seuratasolla Turun Rientoa ja Turun Urheiluliittoa. Hän paransi keihäänheiton ja pituushypyn Suomen ennätyksiä kaksi kertaa.

Myös pesäpalloilussa Parviainen menestyi SM-tasolla. Pieksämäen Palloilijoita ja vuodesta 1939 lähtien Warkauden Urheilijoita edustaessaan hän selvisi joukkueineen useamman kerran SM-loppuotteluun saakka.

Parviainen sai opetusministeriön myöntämän Pro Urheilu -tunnustuspalkinnon vuonna 2001.

## Saavutuksia

* olympiahopeaa Lontoo 1948 (keihäänheitto, tulos 43,79, hän osallistui myös pituushyppyyn, mutta karsiutui)
* olympialaisten 16. sija Helsinki 1952 (keihäänheitto, tulos 39,82)
* SM-kultaa keihäänheitossa 1948, 1950 (tulos 40,65) ja 1951 sekä pituushypyssä 1948
* SM-hopeaa keihäänheitossa ja kiekonheitossa 1946 sekä keihäänheitossa ja pituushypyssä 1947

## Omat ennätykset

* keihäänheitto: 43,79 (Lontoo 31. heinäkuuta 1948)
* pituushyppy: 548 (Kotka 5. syyskuuta 1948)
* kuula: 11,52 (Kokemäki 31. elokuuta 1952)
* kiekko: 38,02 (Varkaus 10. syyskuuta 1939)

## Lähteet
* 

### Viitteet

## Aiheesta muualla
* 
* 
*
Hiekan taidemuseo

**Hiekan taidemuseo** on Tampereella Amurin kaupunginosassa sijaitseva Suomen vanhin yksityinen taidemuseo. Sen on perustanut teollisuusneuvos ja kultaseppä Kustaa Hiekka vuonna 1931.

## Historia
Kustaa Hiekka oli mukana perustamassa vuonna 1908 avattua Hämeen museota, joka oli Tampereen ensimmäinen museo. Perehtyessään museotoimintaan Hiekka alkoi pohtia, voisiko hän perustaa keräämälleen kokoelmalle oman museon. Hän hioi suunnitelmaa yhdessä ystävänsä kihlakunnantuomari Evert Tähkäpään kanssa. Molemmat uskoivat taiteen sivistävään vaikutukseen. Hiekka oli myös isänmaallinen ihminen, joka halusi kehittää kotimaataan ja varsinkin Tamperetta.

Museotaan varten Hiekka rakennutti Pirkankadulle tiilitalon, jonka piirsi arkkitehti Oiva Viljanen. Uusklassinen rakennus valmistui vuonna 1928, ja se oli ensimmäinen museoksi suunniteltu rakennus Tampereella. Museota ylläpitämään perustettiin vuonna 1931 Kustaa Hiekan Säätiö. Museon avajaisia vietettiin 31. lokakuuta 1931.

Hiekka asui museorakennuksen kolmannessa kerroksessa kuolemaansa, vuoteen 1937 saakka. Hän lahjoitti omaisuutensa Kustaa Hiekan Säätiölle. Myös säätiön ensimmäinen puheenjohtaja Evert Tähkäpää testamenttasi museolle oman taidekokoelmansa.

## Kokoelmat
Hiekan taidemuseon monipuolisiin kokoelmiin kuuluu perinteisen kuvataiteen lisäksi mm. huonekaluja, peilejä, kelloja, rahoja, mitaleja, hopeaa, tinaa, lasia ja kansatieteellistä esineistöä. Hiekka oli intohimoinen keräilijä, joka toi ulkomailta hyvin erikoisiakin matkamuistoja. Museon haltuun on tällä tavoin kulkeutunut samuraimiekkoja, saharausku ja jopa muumion käsi.

Kuvataidekokoelman pääosan muodostaa suomalainen taide, jota on 1850-luvulta nykyaikaan asti. Mukana on teoksia muun muassa Ferdinand von Wrightiltä, Hjalmar Munsterhjelmilta, Akseli Gallen-Kallelalta, Eero Järnefeltiltä, Pekka Haloselta, Hugo Simbergiltä  ja Magnus Enckelliltä. Paikallisista taiteilijoista ovat edustettuina esimerkiksi Gabriel Engberg, Kaarlo Vuori, Lennu Juvela, Kauko Salmi, Marra Lampi ja Anna Alapuro.

## Lähteet

## Aiheesta muualla
*Hiekan taidemuseo
* Kustaa Hiekan kokoelmat avataan tänään yleisölle, Aamulehti, 05.06.1932, nro 150, s. 1, Kansalliskirjaston digitaaliset aineistot
Veronica Mars

**Veronica Mars** on yhdysvaltalainen Rob Thomasin luoma televisiosarja.

Yhdysvalloissa sarja sai ensi-iltansa 22. syyskuuta 2004, ja sitä esitettiin kahden tuotantokauden ajan UPN-kanavalla. Kolmas ja viimeinen tuotantokausi alkoi syyskuussa 2006 The CW -kanavalla. Se jäi sarjan viimeiseksi. Sarjan ensimmäinen jakso esitettiin Suomessa syksyllä 2005.

Sarja sijoittuu kuvitteelliseen Neptunen kaupunkiin Kaliforniassa. Tarina alkaa, kun päähenkilö, high schoolia käyvä Veronica Mars alkaa selvittää vuotta aiemmin tapahtunutta parhaan ystävänsä ja entisen poikaystävänsä siskon Lilly Kanen murhaa. Veronican isä Keith menetti murhatutkimustensa vuoksi seriffin virkansa ja toimii yksityisetsivänä. Veronica auttaa isäänsä muidenkin tapausten selvittämisessä ja ratkoo myös itse ongelmia lukiossaan.

Tunnuskappaleen *We Used to Be Friends* loi The Dandy Warhols.

Sarjassa vieraili paljon julkisuudesta tuttuja henkilöitä, esimerkiksi Paris Hilton ja useita *[[Huippumalli haussa]]* -sarjan mallikokelaita.

## Juoni
Sarjan alussa Veronica on 17-vuotias lukio-opiskelija, joka työskentelee isänsä Keith Marsin yksityisetsivätoimistossa. Veronican äiti jätti perheensä kun Veronican isä, Keith menetti työnsä kaupungin sheriffinä. Veronicalla ei ole ollenkaan ystäviä, ennen kuin hän auttaa uutta opiskelijaa, Wallace Fennelliä, ja heistä tulee parhaat ystävät.

Lukion alussa Veronica seurusteli parhaan ystävänsä Lilly Kanen veljen Duncanin kanssa, ja oli osa lukion suosittujen porukkaa. Kaikki muuttui kun Duncan jätti Veronican ja Lilly löydettiin kuolleena. Ensimmäinen tuotantokausi keskittyy Veronican ponnisteluihin selvittää totuus Lillyn murhasta.

Veronica rakastaa eläimiä, ja hänellä on pitbull nimeltä Back-up.

## Rooleissa

## Aiheesta muualla
* CW:n Veronica Mars-sivut. 
* UPN:n Veronica Mars-sivut . 
* Kyösti Niemelä: Veronica Mars, noir-etsivä ja lukiolainen. Kommentti.fi 9.12.2010.
Ola Salo

**Ola Salo** (oikealta nimeltään **Rolf Ola Anders Svensson**, s. 19. helmikuuta 1977 Avesta, Ruotsi) on ruotsalainen laulaja, säveltäjä ja sanoittaja. Salo tuli tunnetuksi glam rock -yhtye The Arkin laulajana ja keulakuvana, joka myös sanoitti ja sävelsi kaikki yhtyeen kappaleet.

## Elämä

Salo vietti lapsuutensa Rottnessa Smålandissa, mutta myöhemmin hän muutti Malmöhön. Lukion jälkeen Salo opiskeli yliopistossa teoreettista filosofiaa, mutta jätti opinnot kesken omistautuakseen muusikon uralle. Hänen isänsä oli ammatiltaan pappi.

Ola Salo on 18-vuotiaasta asti tiennyt olevansa biseksuaali. Jo varhain hän teki päätöksen olla avoin sen suhteen. The Arkin ensimmäisellä albumilla, *[[We Are The Ark]]* (2000), ollut kappale "Let Your Body Decide", sai median pohtimaan hänen seksuaalisuuttaan. Silloin hän päätti olla salaamatta sitä, että hänellä on ollut rakkaussuhteita sekä miesten että naisten kanssa. Seuraavalla levyllä, *[[In Lust We Trust]]* (2002), oli muun muassa kappale "Father of a Son", joka ottaa kantaa homojen adoptio-oikeuden puolesta.  Hän on kertonut kirjoittaneensa kappaleet omana itsenään, ihmisenä joka pystyy rakastamaan molempia sukupuolia. Hän on sanonut: "*Useimmat ihmiset eivät ymmärrä, että joku on biseksuaali. Se laittaa ihmiset hämilleen. Homoseksuaaleihin voi sentään lyödä leiman, mutta biseksuaalit menevät yli ymmärryksen. Se on yksi niistä harmaista alueista, joita ihmisten on todella vaikea käsitellä.*"

Ola Salo avioitui Anneli Pekulan kanssa vuonna 2009. Seuraavana vuonna pariskunnalle syntyi tytär.

## Ura

Salo on kuvannut The Arkia "teatraaliseksi, tarttuvaksi ja kyseenalaistavaksi". Yhtyeen nimi tulee runosta, jonka hän kirjoitti 14-vuotiaana ja joka noudattaa Nooan arkin ideaa kerätä yhteen ihmisiä ympäri maailmaa sekä pelastaa heidät elämän tylsyydeltä ja banaaliudelta. The Ark valittiin Ruotsin euroviisuedustajaksi kappaleella "The Worrying Kind" vuonna 2007. Yhtye oli yksi ennakkosuosikeista, mutta jäi sijalle 18.

Salo esitti Jeesusta Malmön Oopperan musikaalissa *[[Jesus Christ Superstar (rockooppera)|Jesus Christ Superstar]]* vuoden 2008 syksystä vuoden 2009 maaliskuuhun. Salo myös käänsi itse laulujen sanoitukset ruotsiksi.

Salo oli mukana *The Voice Sverige* -ohjelmassa yhtenä valmentajana vuonna 2012.

## Lähteet

## Aiheesta muualla

* The Arkin viralliset kotisivut 
*Haastattelu vuodelta 2006 aiheena kappale "Lema Sabachtani",
Diodoros

**Diodoros** (, ) voi viitata seuraaviin henkilöihin:

* Diodoros Adramyttionlainen (1. vuosisata eaa.), reettori ja akatemialainen filosofi
* Diodoros Aspendoslainen (300-luku eaa.), pythagoralainen filosofi
* Diodoros Jerusalemilainen (1923–2000), Jerusalemin patriarkka vuosina 1981–2000
* Diodoros Kronos (300-luku eaa.), megaralaiseen ja dialektiseen koulukuntaan kuulunut filosofi
* Diodoros Periegetes (300-luku eaa.), kirjailija
* Diodoros Sisilialainen (toimi noin 65 eaa.–30 eaa.), historioitsija
* Diodoros Tarsoslainen (k. n. 392), piispa ja teologi
* Diodoros Tyroslainen (100-luku eaa.), peripateettiseen koulukuntaan kuulunut filosofi
Damon ja Pythias

**Damon** () ja **Pythias** (, tai *Fintias*, , ) (400-luku eaa.) olivat molemmat Pythagoraan oppilaita. Kreikkalaisessa mytologiassa heidän legendastaan on tullut ystävyyssuhteessa vallitsevan luottamuksen ja lojaliteetin symboli.

## Legenda

Legendan mukaan Pythias ja hänen ystävänsä Damon matkustivat kumpikin Syrakusaan. Pythias sai syytteen juonittelusta Syrakusan kuningasta, Dionysios I:stä vastaan. Rangaistuksena hänet määrättiin kuolemaan. Pythias hyväksyi rangaistuksen, mutta pyysi päästä käymään kerran kotona, että voisi järjestellä asiansa ja hyvästellä perheensä. Dionysios ei halunnut mennä lankaan ja kieltäytyi, sillä hän oli varma, että Pythias pakenisi eikä palaisi koskaan. Damon riskeerasi oman vapautensa ja tarjoutui jäämään pantiksi, kunnes Pythias palaisi. Dionysios hyväksyi tarjouksen sillä ehdolla, että jos Pythias ei palaa, Damon kuolee hänen sijastaan. Damon hyväksyi tämän. Pythias vapautettiin.

Dionysios oli varma, että Pythias ei koskaan palaisi, ja sinä päivänä kun tämän oli tarkoitus palata, Dionysios valmistautui teloittamaan Damonin. Pythias palasi juuri kun Damonia oltiin teloittamassa. Pythias pyysi ystävältään anteeksi myöhästymistään, ja kertoi, kuinka merirosvot olivat kaapanneet laivan sen ollessa matkalla kohti Syrakusaan, ja hänet heitettiin mereen. Dionysios kuunteli, kun Pythias kertoi, kuinka hän ui rantaan ja hankkiutui Syrakusaan niin nopeasti kuin mahdollista, saapuen perille juuri viime hetkellä.

Dionysios oli niin otettu ystävysten välisestä luottamuksesta ja lojaliteetista, että hän vapautti sekä Damonin että Pythiaksen, ja pyysi heitä jäämään hoviinsa.

## Muita versioita

Useat antiikin ajan kirjailijat ovat kertoneet legendan, mukaan lukien  Cicero, Diodoros, Hyginus ja Polyainos. Yksityiskohdat jotka eroavat ovat:
* kumpi ystävistä oli alun perin tuomittu kuolemaan
* syy kuolemantuomioon
* syy päästä vapaaksi joksikin aikaa
* odotuksen kesto
* syy paluun viivästymiseen
* suostuivatko Damon ja Pythias lopussa Dionysioksen ystäviksi

## Aiheesta muualla

*
Pythias

**Pythias** on antiikin kreikkalainen nimi, joka voi viitata seuraaviin henkilöihin:

* Pythias (tai Fintias) (400-luku eaa.), Pythagoraan oppilas yhdessä Damonin kanssa
* Pythias (n. 362-335 eaa.), Aristoteleen vaimo
* Pythias (300-luvun loppupuoli eaa.), Aristoteleen tytär
Samael

**Samael** voi tarkoittaa seuraavia:

* Samael, juutalainen kuoleman enkeli, joka yhdistetään usein Saatanaan
* Samael, sveitsiläinen yhtye
Stefka Kostadinova

**Stefka Kostadinova** (, s. 25. maaliskuuta 1965 Plovdiv, Bulgaria) on urheilu-uransa lopettanut bulgarialainen korkeushyppääjä ja istuva Bulgarian Olympiakomitean puheenjohtaja. 

Kostadinova on yksi maailman menestyneimmistä korkeushyppääjistä. Hän voitti lukuisia arvokisamitaleja, joista 13 kultaisia.

Kostadinova piti vuosina 1987–2024 hallussaan naisten korkeushypyn maailmanennätystä 209, jonka hän hyppäsi Rooman MM-kisoissa vuonna 1987. Virallisen maailmanennätyksen Kostadinova hyppäsi viidesti, kolmesti ulkoradoilla ja kahdesti sisäradoilla.  Hän ylitti 2 metriä 197 kertaa. 

## Lähteet

## Aiheesta muualla

*
Abdi Bile

**Abdi Bile** (s. 28. joulukuuta 1962 Las Anod) on entinen keskimatkojen juoksija ja Somalian ensimmäinen urheilun arvokisavoittaja. Bile voitti 1&nbsp;500 metrin juoksun maailmanmestaruuden 1987 MM-kisoissa Roomassa ajalla 3.36,80. Viimeiset 800 metriä hän juoksi aikaan 1.45,9.

Mestaruusvuotensa jälkeen Bile kärsi monta vuotta loukkaantumisesta ja joutui jättämään väliin 1988 Soulin olympialaiset, 1991 MM-kisat Tokiossa sekä myös 1992 Barcelonan olympialaiset. Vuoden 1993 MM-kisoissa Stuttgartissa hän oli mukana ja juoksi 1&nbsp;500 metrillä pronssille.

## Henkilökohtaiset ennätykset
*800 m: 1.43,60, Zürich, 16. elokuuta 1989
*1 000 m: 2.14,50, Jerez de la Frontera, 13. syyskuuta 1989
*1 500 m: 3.30,55, Rieti, 3. syyskuuta 1989
*Maili: 3.50,67, Oslo, 22. heinäkuuta 1994
*3 000 m: 7.42,18, Köln, 21. elokuuta 1994

## Lähteet

## Aiheesta muualla
*
Kalervo Tuukkanen

**Kalervo Tuukkanen** (14. lokakuuta 1909 Mikkeli – 12. heinäkuuta 1979 Helsinki) oli suomalainen taidemusiikin säveltäjä. Hän voitti hopeaa Lontoon kesäolympialaisten 1948 taidelajien yksin- ja kuoromusiikin sarjassa teoksellaan *Karhunpyynti*.

## Henkilöhistoria
Tuukkasen vanhemmat olivat ylikonduktööri Otto Wilhelm Tuukkanen ja Anna Härkönen ja puoliso vuodesta 1935 Gunhild Katharina Sigfrids. Hän tuli ylioppilaaksi 1928 ja valmistui filosofian kandidaatiksi 1933. Sävellysopintoja Tuukkanen harjoitti Leevi Madetojan johdolla mutta opiskeli myös Helsingin konservatoriossa.  Madetojasta Tuukkanen julkaisi myöhemmin myös elämäkerran. Säveltämisen ohessa hän toimi kapellimestarina, kuoron- ja orkesterinjohtajana sekä musiikin- ja laulunopettajana ja oli perustamassa muun muassa Suomen Säveltäjät ry:tä, jonka sihteeri hän oli vuodesta 1945. Tuukkanen julkaisi myös muun muassa aforismikokoelman *Tuumailuja* (1960). Hän perusti edelleen toimivan Helsingin Laulu -sekakuoron vuonna 1951. Sävellyskonsertit Tuukkanen piti Viipurissa 1937 ja Helsingissä 1939 ja 1945.

## Tuotanto

### Sävellyksiä ja sovituksia
Tuukkanen sävelsi kaikkiaan kuusi sinfoniaa ja kolme konserttoa (kaksi viululle ja yhden sellolle). Hänen sävellyksiään ovat muun muassa seuraavat:
* Sinfoninen runo *Kalvean immen tarina*, 1935-1936
* *Serenata giocosa*, 1937
* Sinfoninen fantasia, 1938–1939
* Pieni sarja, 1939
* Romanttisia tuokiokuvia I–II, 1940
* Teini-sarja, 1940
* Luonnekuvia kolmesta muskettisoturista I–IV, 1942
* Näyttämömusiikkia Kaj Munkin näytelmään *Rakkaus* 1942, Toivo Pekkasen teokseen *Ihmisen tie* 1944 ja Ainikki Kiven satunäytelmään *Kultainen karpalo*, 1945
* Viulukonsertto, 1943
* Sinfonia, 1944
* Sinfonia Meri, 1952
* Kantaatteja
* Yksin- ja kuorolauluja, mukaan lukien laulut Aleksis Kiven sanoihin kuten *Ikävyys*, *Sunnuntai* ja *Oravan laulu*
* Kansanlaulusovituksia

### Kirjallisia teoksia
* *Leevi Madetoja: Suomalainen säveltäjäpersoonallisuus*, WSOY, 1947.
* *Tuumailuja*, 1960.
* *Tuuma tuumalta*, 1964.
* *Forum artis: Taiteilijajärjestöjen keskusliitto* (toim.), Forum artis, 1973.

## Lähteet

## Aiheesta muualla
* Tuukkanen FIMIC:n sivuilla.
*Tuukkasesta Helsingin Laulun sivuilla. 
*
To Separate the Flesh from the Bones

**To Separate the Flesh from the Bones** on helsinkiläinen death-grind-yhtye. Kokoonpanossa on HIM- ja Amorphis-yhtyeiden jäseniä. Yhtyeen esikoisalbumi *Utopia Sadistica* julkaistiin Spinefarm Recordsin kautta vuonna 2004.

Pasi Koskinen on toiminut yhtyeissä Ajattara, Amorphis ja Shape of Despair. Niclas Etelävuori on soittanut mm. Amorphis ja Verenpisara yhtyeissä. Mika Karppinen on toiminut HIM yhtyeen rumpalina.

## Jäsenet
* Herr Archstein (Pasi Koskinen) – kitara, laulu
* Pus Sypope (Mika "Kaasu" Karppinen) – rummut
* Rot Wailer (Niclas Etelävuori) – basso

## Julkaisut
* 
* 

## Aiheesta muualla

* 
* 
* To Separate the Flesh from the Bones @ Encyclopaedia Metallum